|  |  |  |
| --- | --- | --- |
| **1. Τίτλος:** | Δηλώνει με άμεσο ή έμμεσο τρόπο (δηλωτικά ή συνυποδηλωτικά) το θέμα και την οπτική γωνία του συντάκτη του άρθρου. Κατ’αυτόν τον τρόπο ο συντάκτης προϊδεάζει τους αναγνώστες σχετικά με το ποια είναι η προσωπική θέση και στάση του πάνω στο εκάστοτε θέμα του άρθρου.**Το ερμηνευτικό άρθρο** |  |
| **2. Εισαγωγή:** | Το πρώτο μέρος του άρθρου, το οποίο αντιστοιχεί είτε σε μία μονοπαράγραφη είτε σε μία πολυπαράγραφη (1-3 παράγραφοι) νοηματική ενότητα. (Η έκταση του εξαρτάται πάντοτε από τη συνολική έκταση του άρθρου). | **ΤΕΧΝΙΚΕΣ ΣΥΝΘΕΣΗΣ ΕΙΣΑΓΩΓΗΣ/ΠΡΟΛΟΓΟΥ****1)** Η παρουσίαση της σημασίας ή του ρόλου του κεντρικού θέματος του άρθρου στη ζωή.**2)** Η επισήμανση της λογικής που διέπει την οπτική γωνία ή το σχόλιο του συντάκτη του άρ­θρου.**3)** Η αναφορά σε κάποιο γνωστό περιστατικό της επικαιρότητας ή σε ορισμένα δεδομένα της αντικειμενικής πραγματικότητας. **Πρόκειται για την αφόρμηση από την πραγματικότητα.****4)** Η παράθεση προσδιοριστικών ή διασαφητικών πληροφοριών για το κεντρικό θέμα του άρ­θρου.**5)** Η χρήση παραθεμάτων ή μαρτυριών που έχουν άμεση σχέση με το κεντρικό θέμα του άρ­θρου.**6)** Η χρήση σχημάτων αναλογίας (συμβολισμών, αλληγοριών, παραλληλισμών, παραβολών κ.ά.).**7)** Η άμεση αναφορά στο κεντρικό θέμα του άρθρου.**8)** Η χρήση τεκμηρίων (παραδειγμάτων, στατιστικών στοιχείων, πορισμάτων ερευνών κ.λπ.).**9)** Η χρήση ενός ιστορικού γεγονότος ή ανεκδότου ή ενός αινίγματος. |
| **3. Κύριο μέρος:** |  |  |
| **α. Εννοιολογική ανάλυση:** | Προσδιορισμός του βάθους και του πλάτους της κεντρικής θεματικής έννοιας |  |
| **β. Ιστορική αναφορά:** | Η εξέταση του θέματος στο παρελθόν. | *Η προσέγγιση αυτή δεν κρίνεται πάντοτε αναγκαία. Αντίθετα, καλό είναι να αποφεύγεται όταν το θέμα είναι σύγχρονο, δεν υπάρχουν σαφείς ιστορικές γνώσεις ή η υποδεικνυόμενη έκταση του άρθρου είναι μικρή.* |
| **γ. Διαπιστώσεις:** | Η επικαιρότητα του θέματος: Τεκμηρίωση του θέματος με βάση σύγχρονα δεδομένα. |  |
| **δ. Απόδειξη:** | Επιστράτευση τεκμηρίων και επιχειρημάτων για την αποδεικτική στήριξη της θέ­σης του αρθρογράφου. |  |
| **ε. Αντιρρήσεις:** | Πιθανές «αντίπαλες» απόψεις - επιφυλάξεις και ανασκευή τους.  |  |
| **στ. Δεοντολογία:**  | Προτάσεις του αρθρογράφου για την ορθήαντιμετώπιση του θέματος. |  |
| **4. Επίλογος:**  | Το τελευταίο μέρος, όπου πραγματοποιείται μία περιεκτική ανακεφαλαίωση όσων έχουν προαναφερθεί στο κύριο μέρος του άρθρου. Παράλληλα, υπογραμμίζονται τα στοιχεία εκείνα που θα βοηθήσουν τον αναγνώστη να σχηματίσει μια σαφή αντί­ληψη σχετικά με το θέμα του άρθρου, αλλά και τις θέσεις του συντάκτη του άρθρου.  |  |